procesaur/Wiki.mk huggingface dataset:
Луол Денг

Луол Денг — суданско-британски професионален кошаркар, крило на Лос Анџелес Лејкерс во НБА и на кошаркарската репрезентација на Велика Британија.
Тој е роден во денешен Јужен Судан, но во раното детство со своето семејство се преселил најпрво во Египет, а потоа во Велика Британија, каде добил пасош и станал британски државјанин во 2006. Денг претходно го носел дресот на екипите на Чикаго Булс (2004–2014) и Мајами Хит (2014–2016) исто така во НБА.
Луол Денг двапати настапил на Ол-Стар натпреварот (2012–2013), бил избран во втората петорка на идеалната одбранбена постава во НБА (2012) и во првата петорка на дебитантите во НБА (2005). Со британската репрезентација настапил на Летните олимписки игри 2012, каде Велика Британија забележала биланс од 1–4. Денг во летото 2016 потпишал четиригодишен договор со Лос Анџелес Лејкерс вреден 72 милиони долари.
1 НБА статистика
Најмногу во лигата
1.1 Регуларен дел
2004–2005, Чикаго, 61, 45, 27.3, .434, .265, .741, 5.3, 2.2, .8, .4, 11.7
2005–2006, Чикаго, 78, 56, 33.4, .463, .269, .750, 6.6, 1.9, .9, .6, 14.3
2006–2007, Чикаго, 82, 82, 37.5, .517, .143, .777, 7.1, 2.5, 1.2, .6, 18.8
2007–2008, Чикаго, 63, 59, 33.8, .479, .364, .770, 6.3, 2.5, .9, .5, 17.0
2008–2009, Чикаго, 49, 46, 34.0, .448, .400, .796, 6.0, 1.9, 1.2, .5, 14.1
2009–2010, Чикаго, 70, 69, 37.9, .466, .386, .764, 7.3, 2.0, .9, .9, 17.6
2010–2011, Чикаго, 82, 82, 39.1, .460, .345, .750, 5.8, 2.8, 1.0, .6, 17.4
2011–2012, Чикаго, 54, 54, 39.2, .412, .367, .770, 6.5, 2.9, 1.0, .7, 15.3
2012–2013, Чикаго, 75, 75, 38.7, .426, .322, .816, 6.3, 3.0, 1.1, .4, 16.5
2013–2014, Чикаго, 23, 23, 37.4, .452, .274, .815, 6.9, 3.7, 1.0, .2, 19.0
2013–2014, Кливленд, 40, 40, 33.8, .417, .315, .771, 5.1, 2.5, 1.0, .1, 14.3
2014–2015, Мајами, 72, 72, 33.6, .469, .355, .761, 5.2, 1.9, .9, .3, 14.0
2015–2016, Мајами, 74, 73, 32.4, .455, .344, .755, 6.0, 1.9, 1.0, .4, 12.3
2016–2017, ЛА Лејкерс, 56, 49, 26.5, .387, .309, .730, 5.3, 1.3, .9, .4, 7.6
Просек, 879, 825, 34.7, .455, .332, .770, 6.1, 2.3, 1.0, .5, 15.0
Ол-Стар, 2, 0, 11.5, .333, .200, 1.000, 1.0, 1.0, .0, .0, 5.0
1.2 Разигрување
2006, Чикаго, 6, 0, 30.0, .429, .200, .571, 4.8, .5, .8, .7, 10.2
2007, Чикаго, 10, 10, 41.0, .524, .000, .807, 8.7, 2.4, 1.0, .7, 22.2
2010, Чикаго, 5, 5, 40.6, .463, .083, .731, 5.0, 1.4, 1.2, .8, 18.8
2011, Чикаго, 16, 16, 42.9, .426, .324, .839, 6.6, 2.7, 1.5, .6, 16.9
2012, Чикаго, 6, 6, 38.0, .456, .364, .571, 8.3, 1.5, .8, 1.5, 14.0
2013, Чикаго, 5, 5, 44.8, .381, .056, .400, 7.6, 3.8, 1.0, .6, 13.8
2016, Мајами, 14, 14, 35.4, .471, .421, .842, 5.9, 1.6, .9, .6, 13.3
Просек, 62, 56, 39.1, .455, .311, .765, 7.0, 6.7, 1.1, .7, 15.9
Санта Елена (покраина)

Покраината Санта Елена е покраина во Еквадор на крајбрежниот брег. Покраината е основана во 2007 година, од територијата која припаѓала на покраината Гвајас, и таа е една од најновите покаини во Еквадор, заедно со покраината Санто Доминго. Главен град е градот Санта Елена, од кој провинцијата го добила своето име.
1 Политичка поделба
Покраината е поделена на три кантони (административни делови). На следнава табела се прикажани сите кантони со бројот на населението од пописот во 2001, површината во квадратни километри (км<sup>2</sup>), и името на главниот град на кантоната.
Кантон, Нас. (2001), Површ.(км<sup>2</sup>), Главен град
Ла Либертад, 77,646, 25, Ла Либертад
Салинас, 49,572, 69, Салинас
Санта Елена, 111,671, 3,669, Санта Елена
2 Поврзано
* Покраини на Еквадор
* Кантони на Еквадор
Драва

Драва или Драве (|Drau; |Drava; |Drava; |Dráva ; |Drava) — река во јужниот дел на Средна Европа. Со должина од 710 км, 724 км ако е додаден изворот Секстнер Бах, таа е петтата или шестата најдолга притока на реката Дунав, после Тиса, Сава, Прут, Муреш, и можеби Сирет. Драва има сливна површина од 40,154 км<sup>2</sup> Нејзиниот среден истек е сезонски од 500 м<sup>3</sup> до 670 м<sup>3</sup> Нејзиниот извор е близу гратчето Инихен/Сан Кандидо, долината Пустер во Јужен Тирол, Италија. Реката тече кон исток низ Источен Тирол и Корушка во Австрија кон регионот Штаерска во Словенија. Таа тогаш врти кон југоисток, минувајќи низ Хрватска и, спојувајќи се со нејзината главна притока Мура, го обликува поголемиот дел од границата помеѓу Хрватска и Унгарија, пред да се влее во Дунав во Осиек.
1 Име
Во античко време, реката била позната како Дравус (Dravus) или Драус (Draus) на латински, а на грчки како Драос (Δράος) и Дравос (Δράβος). Средновековните споменувања на името се Дравис (Dravis) ( 670 година), Драува (Drauva) (во 799 година), Драуус (Drauus) (во 811 година), Трауум (Trauum) (во 1091 година) , и Трах (Трах) (во 1136 година). Името е предримско и предкелтско, но веројатно од индоевропско потекло, од коренот ''*dreu̯-'' 'проток'. Реката го дава своето име на дравитот кој е врста на турмалин.
2 Преглед
Драва и Шпељ се единствените две реки кои потекнуваат од Италија и се влеваат во базенот на Дунав. Реката е четврта најголема и најдолга притока на Дунав. Главни притоки на Драва се:
* леви притоки: Гајл (Австрија), Мислиња (Словенија), Дравиња (Словенија) и Бедња (Хрватска);
* десни притоки: Гурк (Австрија) и Мура (Хрватска).
Драва тече низ градовите: Иничен во Италија, Лијенц, Шпитал, Филах, и Ферлах во Австрија, Дравоград, Вузеница, Мута, Руше, Марибор, Птуј, и Ормож во Словенија, Вараждин и Осиек во Хрватска, и Барч во Унгарија.
Хидролошките параметри на Драва редовно се следат во Хрватска кај Ботово, Терезино Поле, Долни Михољач и Осиек.
Држава, Должина (км), Површина (км<sup>2</sup>), Среден истек (м<sup>3</sup>/с)
Италија, 10.6, 354 (0.9%), 4
Австрија, 254.7, 22,162 (55.2%), 280
Австрија–Словенија, 4.2, граница
Словенија, 117.7, 4,662 (11.6%), 292
Словенија–Хрватска, 23.3, граница
Хрватска, 166.4, 6,822 (17.0%), 544
Хрватска–Унгарија, 133.0, граница
Унгарија, 0, 6,154 (15.3%), 544
Вкупно, 709.8, 40,154 (100%), 544
Средниот истек е за последната точка во државата спомената во изворот.
3 Галерија
4 Дополнителна литература
*
Транслитерација на белорускиот јазик

Транслитерацијата на белорускиот јазик или понекогаш именувана како романизација на белоруски јазик — поим со кој се опфаќаат неколку системи за предавање на белоруското кирилско писмо со латинични букви.
1 Транслитерација
+ Транслитерација на белорускиот јазик
кирилица, академски, ALA-LC, BGN/PCGN, ISO 9, национална транслитерација од 2000
А а, a, a, a, a, a
Б б, b, b, b, b, b
В в, v, v, v, v, v
Г г, h, h, h, g, h
Ґ ґ, g, g, g, g̀, –
Д д, d, d, d, d, d
Дж дж, dž, dzh, dzh, dž, dž
Дз дз, dz, dz, dz, dz, dz
Е е, e, e, ye, e, i.e., je
Ё ё, ë, io, yo, ë, io, jo
Ж ж, ž, zh, zh, ž, ž
З з, z, z, z, z, z
І і, i, i, i, ì, i
Й й, j, ĭ, y, j, j
К к, k, k, k, k, k
Л л, l, l, l, l, l
М м, m, m, m, m, m
Н н, n, n, n, n, n
О о, o, o, o, o, o
П п, p, p, p, p, p
Р р, r, r, r, r, r
С с, s, s, s, s, s
Т т, t, t, t, t, t
У у, u, u, u, u, u
Ў ў, ŭ (w), ŭ, w, ǔ, ú
Ф ф, f, f, f, f, f
Х х, x (ch), kh, kh, h, ch
Ц ц, c, ts, ts, c, c
Ч ч, č, ch, ch, č, č
Ш ш, š, sh, sh, š, š
’, –, -, ′′, ’, –
Ы ы, y, y, y, y, y
Ь ь, ′, ′, ′, ′, ’
Э э, è, ė, e, è, e
Ю ю, ju, i͡u, yu, û, iu, ju
Я я, ja, i͡a, ya, â, ia, ja
2 Примери
кирилица, Беларусь, Лукашэнка, Магілёў, сям’я
латиница, Biełaruś, Łukašenka, Mahiloǔ, siamja
BGN/PCGN, Byelarus′, Lukashenka, Mahilyow, syam’’ya
академска транслитерација, Belarus′, Lukašènka, Mahilëŭ, sjamja
ALA-LC, Belarus′, Lukashėnka, Mahili͡oŭ, si͡ami͡a
ISO 9, Belarus′, Lukašènka, Magìlëǔ, sâm’â
национална транслитерација од 2000, Bielarus’, Lukašenka, Mahilioú, siamja
национална транслитерација од 2007, Bielaruś, Lukašenka, Mahilioŭ, siamja
3 Наводи
*
4 Поврзано
* Белоруска латиница
* Белоруски јазик
* Белоруска азбука
Забно-венечна согласка

Забно-венечна согласка (денти-алвеоларна) е согласка што се создава со рамен јазик во допир со забниот венец и горните заби, како кај и (но не и или ) во јазици како македонскиот, шпанскиот и францускиот. Ова значи дека согласката е венечна и рамнојазична.
Иако овие согласки честопати се нарекуваат само „забни“ поради видливоста на предниот допир со забите, најзначајно за творбата е најзадниот дел од јазикот, бидејќи ова го определува максималниот акустичен простор на звучност и ѝ го дава карактеристичниот звук на согласката.
Забните чкрапави согласки исто така се рамнојазични забно-венечни гласови.
1 Наводи
**
Речиси задна самогласка

Речиси задна самогласка е вид на самогласка што се среќава во некои јазици. Својствено за речиси задната самогласка е тоа што јазикот се става како кај задна самогласка, но малку понапред во устата.
Според Меѓународната фонетска азбука (МФА), постои само една речиси задна самогласка:
* речиси затворена речиси задна заоблена самогласка
Речиси отворена самогласка

Речиси отворена самогласка е вид на самогласка што се среќава во некои јазици. Својствено за речиси отворената самогласка е тоа што јазикот се става слично како кај отворената самогласка, но нешто повеќе напрегнат.
Според Меѓународната фонетска азбука (МФА), постојат следниве речиси отворени самогласки:
* речиси отворена предна незаоблена самогласка
* речиси отворена самогласка од среден ред
Речиси предна самогласка

Речиси предна самогласка е вид на самогласка што се среќава во некои јазици. Својствено за речиси предната самогласка е тоа што јазикот се става како кај предната самогласка, но малку поназад во устата.
Според Меѓународната фонетска азбука (МФА), постојат следниве речиси предни самогласки:
* речиси затворена речиси предна незаоблена самогласка
* речиси затворена речиси предна заоблена самогласка
Речиси затворена самогласка

Речиси затворена самогласка е вид на самогласка што се среќава во некои јазици. Својствено за речиси затворената самогласка е тоа што јазикот се става слично како кај затворената самогласка, но нешто помалку напрегнат. Понекогаш се нарекуваат лабави варијанти на наполно затворените самогласки.
Според Меѓународната фонетска азбука (МФА), постојат следниве речиси отворени самогласки:
* речиси затворена речиси предна незаоблена самогласка
* речиси затворена речиси предна заоблена самогласка
* речиси затворена незаоблена самогласка од среден ред
* речиси затворена заоблена самогласка од среден ред
* речиси затворена речиси задна заоблена самогласка
Man in the Mirror

„Man in the Mirror“ беше хит број еден песна на Мајкл Џексон. Синглот е објавен пролетта во 1988 година. Песната е една од критички најпризнатите песни и беше номинирана за Греми Награда за песна на годината. Текстот на песната го напишале Глен Балард, Саида Герет(чии гласови можат да се слушнат во позадина) и Мајкл Џексон.
Спотот за песната „Man in the Mirror“ прикажува историски случувања и личности вклучувајќи атомска експлозија, насилство, очај, но и сцени кои изразуваат надеж и мир кои се менуваат складно со менување на текстот на песната. Песната беше на врвот од „Билборд хот 100“ две недели. Исто така синглот беше број еден во ајтунс во САД и Обединетото Кралство, со продадени 1,3 милиони диигитални примероци.
Нера

Нера е река во областа Банат, во Србија и Романија, а претставува лева притока на реката Дунав.
Нера е долга 124км. Има површина на слив од 1 240кm² и припаѓа на црноморскиот слив.
Реката Нера извира од планината Семеник во источниот романски Банат, во близина на градот Решица. Во првиот дел реката тече јужно, за да потоа го промени правецот кон југозапад правејќи котлина имзеѓу Банатските Планини и Семеник. Тука Нера ја прима главната притока Рудерија, а потоа го менува правецот кон северозапад до Најдаш.
Од Најдаш реката станува гранична река помеѓу Србија и РОманија. Така тече во наредните 27км до влевањето во Дунав кај Банатските Планини. Во овој дел од текот реката тече кон запад, поминувајќи низ Белоцркванската Котлина, кај местото Пољадија, но последните неколку километри се окренува кон југ. При влевањето реката е широка измеу 20 и 40 метри.
Предмет (граматика)

Предмет или објект — еден од деловите на реченицата и често составен дел од прирокот.
Предметот означува дека некој и нешто е инволвиран во дејството на глаголот од подметот.
Со други зборови, предметот означува на кого и на што дејствува глаголот.Како пример е земена реченицата
:„Марко јаде јаболко“.
Во овој пример, Марко“ е подмет или вршител на дејството, „јаде“ е глаголот или прирокот, а „јаболко“ е предметот. Самиот глагол во една реченица може да одреди дали е потребно да се искористи предмет или не. Оваа појава се нарекува валентност.
Еве примери кои ви помогнале:
1.Таа игра кошарка.-кошарка-Директен предмет
2.Ана пишува состав.-состав-Директен предмет
3.Бојан јаде торта.-торта-Директен предмет
4.Им реков на пријателите.-на пријателите-Индиректен предмет со прашањето(НА КОГО?)
5.Му подарив подарок него.-него-Индиректен предмет со прашањето(НА КОГО?)
6.Јас пишувам со пенкало.-со пенкало-Предлошки предмет со прашањетО(СО ШТО?)
1 Видови предмети
Постојат следниве главни видови предмети:
* директен предмет
:''„Даниел изел круша“''. - „круша“ е директен предмет и одговара на прашањето „што“?
* индиректен предмет
:''„Даниел му пратил нему една разгледница“''. - „нему“ е индиректен предмет и одговара на прашањето „кому“, „на кому“, „(на) што“?
Покрај овие стандардни два вида предмети, постојат и:
* адпозиционален предмет
* предлошки предмет
* обликативен предмет
2 Форма
Предметот може да има каква било форма, но зачестени форми на предметот се:
* именка или именска фраза,
* инфинитив или инфинитивна дел-реченица,
* глаголска именка (герунд)
* полнозначна реченица (дел-реченица)
* прашална полнозначна реченица (дел-реченица)
* односна реченица (дел-реченица)
3 Поврзано
* Подмет
* Прирок
* Реченица
Венечно-преднонепчена согласка

Венечно-преднонепчена согласка (алвеопалатал) е согласка чија творба се случува измеѓу преднојазичните и среднојазичните согласки. На полната табела на МФА, венечно-преднонепчените согласки се сместени помеѓу свиените и преднонепчените согласки, но поради „немање на доволно простор“. Ледифогид и Медисон ги карактеризираат како палатализирани (омекнати) задновенечни гласови (омекнати преднонепчено-венечни гласови) што се создаваат со рамниот дел од јазикот зад забиот венец и главнината од јазикот повишена кон тврдото непце,, додека Ислинг ги опишува како издадени преднонепчени гласови (претпреднонепчени), (најнапред од сите среднојазични согласки), што се создаваат со главнината на јазикот кога се доближува до забниот венец. Овие описи се практично истоветни, бидејќи во контактот се вклучени и рамниот и основниот дел (но без врвот) од јазикот. Доволно се напред за струјните и слеаните гласови да бидат шушкави, па затоа воедно се и единствените шушкави од среднојазичните согласки.
1 Шушкави венечно-преднонепчени согласки
Венечно-преднонепчените шушкави согласки се застапени во кинеските јазици како мандаринскиот, хака и ву, други јазици од источноазискиот јазичен сојуз како јапонскиот и корејскиот, словенски јазици како спрскохрватскиот, полскиот, рускиот и северозападните кавкаски јазици како апхаскиот и убишкиот. Според Меѓународната фонетска азбука, постојат следниве венечно-преднонепчени согласки:
МФА, Опис, Пример
Јазик, Правопис, МФА, Значење
, безвучна венечно-преднонепчена струјна согласка, мандарински, 小 (xiǎo, сјао), мал
, звучна венечно-преднонепчена струјна согласка, полски, zioło, билка
, безвучна венечно-преднонепчена слеана согласка, српскохрватски, кућа / kuća, куќа
, звучна венечно-преднонепчена слеана согласка, српскохрватски, ђаво / ''đavo'', ѓавол
Буквите ⟨⟩ и ⟨⟩ се во суштина истоветни на ⟨⟩ и ⟨⟩. Тие се шушкави хомолози на претпреднонепчените струјни гласови и .
2 Наводи
*
Обергренинген

Обергренинген е општина во германската сојузна држава Баден-Виртемберг. Станува збор за една од 42 општински средишта на округот Осталб. Според проценките од 2010 година, во општината живееле 426 жители. Има регионална шифра (AGS) 8136049.
Обергренинген се наоѓа во сојузната држава Баден-Виртемберг во округот Осталб. Општината се наоѓа на надморска височина од 500метри. Површината на општината изнесува 5,9км<sup>2</sup>. Во самото место, според проценките од 2010 година, живееле 462 жители. Просечната густина на населеност е 79 ж/км<sup>2</sup>.
Фахбах

Фахбах (германски: ''Fachbach'') — општина во сојузната покраина Рајнска област-Пфалц, Германија. Ова е еден од 137 општински центри на округот Рајна-Лана. Според проценките од 2010, во општината живеат 1.278 жители.
Американец во Париз

Американец во Париз е американски музички филм на „MGM“ од 1951, инспириран од истоимената оркестарска композиција на Џорџ Гершвин. Во улогите играат Џин Кели, Лесли Керон, Оскар Ливант, Џорџис Гаетреј и Нина Фоч, а филмот бил сниман во Париз. Исто така, филмот е режиран од Винсент Минели според кратко сценариот на Алан Џеј Лернер.
Приказната на филмот е прошарана низ голем број танцови кореографирани од Џин Кели. Меѓу песните се вклучени и „I Got Rhythm“, „I'll Build A Stairway to Paradise“, „'S Wonderful“ и „Our Love is Here to Stay“. Расплетот на филмот ја вклучува 16 минутната композиција „The American in Paris“. Само балетот ја чинел продуцентската куќа повеќе од 500.000 американски долари.
Алфред Вернер

Алфред Вернер (|Alfred Werner; - ) — швајцарски хемичар, кој бил студент на ЕТХ Цирих и професор на Циришкиот универзитет. Ја добил Нобеловата награда за хемија во 1913 поради предлогот за октахедралната конфигурација на комплекси на преодните метали. Вернер ја развил основата на современата координациска хемија. Бил првиот неоргански хемичар кој ја добил Нобеловата награда и единствен пред 1973.
Влада на Македонија од април 1946

Владата на НР Македонија од април 1946 е формирана на 18 април 1946 година, само два месеци по реконструкцијата на првата влада, до која дојде во февруари 1946 година. Оваа влада имаше краток мандат, до донесувањето на првиот Устав на Народна Република Македонија, на 31 декември 1946 година, кога е избрана нова влада.
1 Состав на владата
Владата е составена од претседател, два потпретседатели и 11 министри. Во однос на претходната влада од 1945 година, во оваа влада е вклучен и министер за труд.
Составот на владата е следниот:* претседател на владата: Лазар Колишевски
* прв потпретседател и претседател на Контролната комисија: Љупчо Арсов
* втор потпретседател: Неџат Аголи
* министер на внатрешни работи: Цветко Узуновски
* министер на финансии: Даре Џамбаз
* министер на индустрија и рударство: Георги Василев
* министер на трговија и снабдување: Диме Бојановски
* министер на земјоделство и шумарство: Крсте Симовски
* министер на градежништво: Тоде Ношпал
* министер на просвета: Никола Минчев
* министер на народното здравје: Вукашин Попадиќ
* министер на социјална политика: Борис Спиров
* министер на правосудство: Васил Калајџиски
* министер на труд: Кирил Петрушев
2 Реконструкција на Владата
На 12 ноември 1946 година е прифатена оставката на Борис Спиров како министер на социјална политика, поради неговиот избор за претседател на Уставотворното собрание на НР Македонија, и за вршител на должноста е именуван министерот на народното здравје Вукашин Попадиќ.
3 Наводи
.si

.si — највисок семрежен домен на Словенија. Со доменот управува АРНЕС. Во 2010 имало 80,000 регистрирани .si домени, а во 2012 бројот се покачил на 100,000. Домените се популарни за хакирање.
Најголемата претстава во светот

Најголемата претстава во светот е американски драма филм од 1952 во кој глумат Бети Хјустон, Корнел Вајлди и Чарлтон Хистон. Филмот е продуциран и режиран од Сесил Б. де Мил и добил Оскар за најдобар филм.
Bad (албум)

„Bad“ е седмиот студиски албум на американскиот пејач Мајкл Џексон. Издаден е на 31 Август 1987 година од страна на Епик рекордс и Си-Би-Ес рекордс, скоро пет години од претходниот студиски албум на Џексон, „Thriller“. „Bad“ е продаден во повеќе од триесет милиони копии ширум светот и тоа осум милиони во Соединетите Американски Држави. Албумот бил единствениот од кој пет синглови се нашле на врвот на „Билборд хот 100“. Слично како и на претходниот музички материјал на Џексон, колекцијата содржи поп, рок и друго. Темите на текстовите се параноја, романса како и важни животни одлуки. „Bad“ е снимен во 1987 година. Десет, од вкупно единаесет песни, се издадени како сингл; од кои еден е промотивен сингл а другиот бил објавен надвор од САД и Канада. Првите пет се најдоа на врвот на топ-листата „Билборд хот 100“. Шестиот сингл се пласира меѓу десетте најдобри а седмиот меѓу дваесеттите. Два синглови кои се издадени надвор од САД и Канада, биле комерцијално успешни, наоѓајки се меѓу најдобрите дваесет на многу територии. „Bad“ се наоѓал на врвот во седум земји како и меѓу најдобрите дваесет во останатите држави. Џексон е композитор на девет од вкупно единаесет песни и е потпишан како продуцент. Албумот продолжил со успех во 1980 и заработил шест Греми номинации од кои освоил две. Освен комерцијално, изданието било критички успешно и позитивно оценето од страна на современи критичари. Албумот е поставен на 43 место на листата „100 најдобри албуми на сите времиња на МТВ генерацијата“ 2009 година од страна на Ви-Ејч-1 телевизија. Албумот исто така ја зазел 202 позиција на листата „500 најдобри албуми на сите времиња“ во магазинот „Ролинг стоун“. „Bad“ ја означи последната соработка со Џексон и продуцентот Квинси Џонс.
Фажански канал

Фажанскиот канал е морски канал измеѓу островите Бриони и крајбрежното копно од ’ртот Барбарита до гребенот Кабула на северниот крај на Брионите, и линијата од ’ртот Проштин на копното до ’ртот Пенеда на најјужниот крај на островите Гилеми Бриони. Источното крајбрежје е каменито и испред неа се наоѓаат многубројни плитки води оддалечени 200-400 метри од брегот. Во јужниот ден на каналот се наоѓаат малите острови Свети Јеролим и Котеж.
1 Морски струи
Постојаната морска стрја има северозападна насока, но ветровите и морските мени влијаат на нејзината насока и брзина. Во време на плима(спрема северозапад) брзината на морската струја може да достигне 1,5 јазол, но ако дуваат јужните ветрови 2 јазла. Струјата понекогаш е посилна од постојаната струја, па резултираната струја има јутоисточна насока.
2 Пристаништа
Има доста мали пристаништа за помали пловила, особено за ветровите од правецот на југозапад и јутоисток и тоа испред фажан и во сливот на Марич, Перој, Рунца и Берига.
3 Останато
Во каналот има многу плитки места. Во северниот дел на каналот се наоѓа плиткото место Мртулин западно од истоимениот ’рт. Во јужниот ден се наоѓаат Ранкун источно од Големите Бриони и питкото место Котеж на средината на каналот северозападно од Котеж.
Помеѓу Фажана и Брионите се наоѓаат положени водоводни цевки и кабли.
Бомон ди Лак

Бомон ди Лак — населба и општина во централниот дел на Франција, во регионот Лимузан, во департманот Горна Вјена која припаѓа на перфектурата Лимож.
Според податоците од 1999 година, во општината живееле 132 жители, а густината на населеност изнесувала 5ж/км<sup>2</sup>. Општината се простира на површина од 23,91км<sup>2</sup>. Се наоѓа на средна надморска височина од 650метри (максимални 199м, а минимални 496м).
1 Наводи
Прирок

Прирок — еден од главните составни елементи на реченицата.Тој го претставува името на глаголското дејствие. Традиционалната граматика го гледа прирокот како еден од двата главни елементи во реченицата, покрај подметот. Функцијата на прирокот е да го модифицира подметот. Според современите теории на синтаксата, прирокот соодветува со главниот глагол во реченицата, како и кои било помошни глаголи кои може да се искористат. Современата теорија не ги вклучува подметот и именската фраза на предметот во прирокот.
1 Прирокот и традиционалната граматика
Прирокот во традиционалната граматика се дефинира како составен елемент според кој е карактеризиран подметот. Така, прирокот може да е исказ кој може да биде „вистинит“ за нешто. Според тоа, исказот „се движи“ е вистинит за сите дејства кои се во движење. Класичното сфаќање за прирокот било усвоено горе-долу директно во грчките или латинските граматики и од таму во останатите граматики. Прирокот е еден од главните елементи на реченицата и прирокот го модифицира подметот. Прирокот мора да содржи глагол, а пак глаголот може да побара или подржи останати реченични елементи како што се предмет, ''предикативи'' или ''адјункти''.
::Таа танцува. прирок со само еден глагол
::Томе чита книга. прирок со глагол и директен предмет
::Мајката на Томе, Јана, ми даде подарок. прирок составен од глагол, индиректен и директен предмет
::Таа слуша радио. прирок со глагол и прилошки предмет
::Тие го избрале него за претседател. прирок со глагол, предмет и прирочка именка
::Таа го сретна него во паркот. прирок со глагол, предмет и адјункт
::Таа е во паркот. прирок со глагол и предлошка фраза
Прирокот дава информации за подметот, за тоа кој е подметот, што работи подметот или каков е подметот. Врската меѓу подметот и прирокот понекогаш се нарекува нексус. ''Прирочка именска фраза'' е именска фраза која функционира како главен прирок во реченицата, како на пример во реченицата „Џорџ III е кралот на Англија“, каде „кралот на Англија“ е прирочката именкска фраза. Подметот и именската фраза мора да се поврзани со глагол-врска или наречен копуларен глагол. ''Прирочка придавка'' е придавка која функционира како прирок, како во реченицата „Стефан е убав“, каде „убав“ е прирочка придавка. Како и кај прирочката именска фраза, така и тука, подметот и придавката мора да се поврзани со глагол-врска.
2 Поврзано
*Подмет
*Предмет
*Глагол
*Реченица
Dangerous (албум)

„Dangerous“ е осмиот студиски албум на американскиот пејач Мајкл Џексон, издаден на 26 Ноември 1991. Тој е вториот по ред албум што дебитираше на првото место во Соединетите Американски Држави и тука остана наредните 4 недели. Во периодот од 17 години, албумот е продаден во околу 30 милиони копии ширум светот, од кои само во Соединетите Американски Држави е продадено околу 7 милиони, што го прави побрзо продаван албум од претходниот.
Снимањето на песните започна во Лос Анџелес, Калифорнија во студиото број два во компанијата Оушн Веј на 25 Јуни 1990 а снимањето е завршено на 29 Октомври 1991, што го прави најдолгиот музички проект во дотогашната кариера на Џексон(снимањето траеше 16 месеци со вообичаени шест месеци од неговите три студиски албуми). Во месец Март 1991, Џексон потпиша петнаесет годишен договор со Сони Мјузик со обрска да издаде 6 албуми. Весниците објавиле дека Џексон добил понуда од милијарда американски долари од страна на Сони што не било точно. Во тоа време, Сони изјави дека доколку Џексон го исполни она што Сони го барале ќе заработи околу милијарда долари. Договорот истекол во март 2006 година, Мајкл заработил 45 милиони од Сони(милион годишно плус пет милиони за секој издаден албум). Ова не ги вклучува парите кои биле заработени од продажбата на албумите, сингловите, спотовите. Под овај договор Џексон требало да заработи околу 175 милиони американски долари само од продажба на албумите.
Во тоа време, албумот веќе се снимал. Го продуцирале Теди Рајли и Бил Ботрел. Претходниот албум на Џексон бил последен дизајниран за индустријата на грамофонската плоча каде се наоѓале 10 песни во траење од 50 минути додека овај албум траел 77 минути. Од албумот биле готови 14 песни во деведесеттите. Албумот бил издаден на 2 грамофонси плочи во ЛП формат. Очекувањата на албумот биле многу големи сè додека група наоружани избегани затвореници украле 30 000 копии пред своето официјално издание.
it:Dangerous#Musica
Ожервил ла Ривијер

Ожервил ла Ривијер — населба и општина во Централна Франција, во регионот Центар, во департманот Лоаре која припаѓа на перфектурата Питивје.
Според податоци од 2017 година, во општината живееле 232 жители, а густината на населението изнесувала 56,1ж/км<sup>2</sup>. Оптината се простира на површина од 4,03км<sup>2</sup>. Се наоѓа на средна надморска височина од 110 метри (максимални 120м, а минимални 72м).
Thriller (албум)

„Thriller“ е шестиот студиски албум на американскиот пејач Мајкл Џексон. Албумот го објави Епик рекордс на 30 ноември 1982 година после критичкиот и комерцијално успешен албум на Џексон „Off the Wall“.
Во албумот „Thriller“ ги има следниве жанрови: поп, соул, ритам и блуз, рок и други. Со продукциски буџет од 750 илјади долари, снимање на материјалот траело од април од ноември 1982 година во студиото „Вестлејк рекординг студио“ во Лос Анџелес, Калифорнија. Со асистенција на продуцентот Квинси Џонс, Џексон напишал четири од девет песни кои се нашле на конечното издание. За само една година, „Thriller“ постана најпродаваниот албум на сите времиња со проценка од 65 до 110 милиони продадени копии. Во Соединетите Американски Држави го дели првото место со „Their Greatest Hits (1971-1975)“ компилација на најголемите хитови на бендот Иглс во списокот на најпродавани албуми на сите времиња. Седум песни се издадени како синглови и сите влегле меѓу првите десет на топ-листата „Билборд хот 100“. „Thriller“ освои седум рекордни Греми Награди 1984.
„Thriller“ го постави Џексон меѓу доминантните поп звезди на крајот од 20 век и му овозможи да ги сруши расните бариери. Еден е од првите албуми кои ги користеле спотовите како успешни промотивни алатки. Спотовите на песните „Thriller“, „Billie Jean“ и „Beat It“ редовно се прикажуваат на Музичката телевизија. Во 2001 година издадена е специјална едиција на албумот која содржи аудио интервјуа, демо снимка и наградената песна од страна на Греми „Someone in the Dark“. Албумот е повторно издаден во 2008 година, како „Thriller 25“, и на албумот се наоѓаат ремикси, необјавени материјали и ДВД.
„Thriller“ го зазема дваесеттото место на листата „500 најдобри албуми на сите времиња“ кој ја објави магазинот Ролинг стоун 2003 година и третото место на листата „Дефенитивно 200 најдобри албуми на сите времиња“. Албумот се чува во Конгресната библиотека со опис дека е културно претпознатлив.
Безоден лез Алп

Безоден Лез Алп — населба и општина во Франција, во регионот Прованса-Алпи-Азурен брег, во департманот Приморски Алпи која припаѓа на перфектурата Грас.
Според податоците од 1999 година, во општината живееле 143 жители, а густината на населението изнесувала 6ж/км<sup>2</sup>. Општината се простира на површина од 21,44км<sup>2</sup>. Се наоѓа на средна надморска височина од 860метри (маскимални 1 340м, а минимални 560м).
1 Наводи
Умендорф

Умендорф — општина во германската сојузна држава Баден-Виртемберг. Една од 45 општински средишта на округот Биберах. Според проценките од 2010 година, во оштината живееле 4 351 жител. Има регинална шифра (AGS) 8426120.
Умендорф се наоѓа во сојузната држава Баден-Витемберг во округот Биберах. Општината се наоѓа на надморска височина од 545 метри. Површината на општината изнесува 20,6км<sup>2</sup>.
Во самото место, според проценките од 2010 година, живееле 4 353 жители. Просечна густина на населеност изнесува 211ж/км<sup>2</sup>.
Биоково

Биоково е втора планина според големина во Република Хрватска. Планината се наоѓа на брегот на Јадранското Море во Сплитско-далматинската жупанија, над Макарска.
Се простира од влевањето на реката Цетина до реката Неретва. Најголем врв на оваа планина е врвот Свети Јура (Свети Ѓорѓе) кој е висок околу 1762 метри. Тој се наставува на врвовите Сусвид (1.155 м) и Рилиќ (836 м) кои претставуваат делови од Биосковскиот венец. На врвот Свети Јура се наоѓа ТВ кула на Свети Јура. До врвот води асфалтен пат.
Планината во главно е гола и кршевита, а пониските страни се покриени со ретки шуми. Дел од планината, односно површина од 196кm², е заштитен парк на природата.
Кога времето е добро од врвот на планината може да се гледа Апенинскиот Полуостров.
Риден ам Форгензе

Риден ам Форгензе е општина во германската сојузна држава Баварија. Една е од 45 општински средишта на округот Источен Алгој. Според проценките од 2010 година, во општината живееле 1 256 жители. Има регионална шифра (AGS) 9777163.
Просечната густина на населеност изнесува 95 ж/км<sup>2</sup>
Риден ам Форгензе се наоѓа во сојузната држава Баварија во округот Источен Алгој.
Општината се наоѓа на надморска височина од 814 метри. Површината на општината е 13,2км<sup>2</sup>
Златник

Златниците спаѓаат во најстарите видови пари. Првите златни парички во историјата ги ковал лидискиот крал Крез околу 560год.п.н.е., не многу кога првите сребрени ги изработил кралот Феидон од Аргос околу 700год.п.н.е.
Златниците се многу долго одржале како примарна функционална пара, а престанале да се користат дури во почетокот на 20. век. Поголемиот број на држави престанале да изработуваат златници како монета до 1933 година.
Меѓутоа, позлатени пари (кои не се изработени од злато) и понатаму се користат во многу земји.
Рамнојазична согласка

Рамнојазичнна согласка (ламинална) е глас што се создава со рамниот (сплеснат) дел зад врвот на јазикот. Се разликуваат со врвнојазичните согаски (апикални), кои се добиваат со создавање на препрека само со врвот на јазикот. Оваа разлика важи само за преднојазичните согласки (коронални), каде се користи предницата на јазикот.
Разликувањето на рамнојазични наспроти врвнојазични согласки не е честа појава во рамките на еден ист јазик. Меѓутоа оваа противположба е мошне застапена во австралиските јазици, кои обично немаат струјни гласови. Вон Австралиј, тие се најесто фонемски со струјните и слеаните согласки наместо со избувните, иако некои домородни јазици во Калифорнија ги разликуваат и со избувните, додека пак кенискиот јазик дахало ги разликува само со избувни. Разлика помеѓу рамнојазичните и врнојазичните гласови во венечното подрачје прават српскохрватскиот и баскискиот, додека пак полскиот и мандаринскиот ја прават таа разлика во задновенечното подрачје.
Мошне честа рамнојазична творба е забно-венечната, која го опфаќа забниот венец сè до самите заби, но е истакната малку понапред од другите венечни странични согласки, кои опфаќаат поголем дел од забнот венец (па затоа можат да се сметаат за задновенечни). Оваа ситуација се среќава во францускиот јазик.
Во Меѓународната фонетска азбука (МФА), рамнојазичните согласки се означуваат со дијакритичниот знак .
1 Поврзано
* Врвнојазична согласка
* Подјазична согласка
* Преднојазична согласка
* Место на творба
2 Наводи
*
Хум (Ниш)

Хум е населено место во градската општина Црвен Крст на подрачје на градот Ниш, Нишавскиот Управен Округ. Се наоѓа на работ на Нишката Котлина, на околу 6,5 км северно од центарот на Ниш. Според пописот од 2022 г, Хум брои 1.183 жители.
Недалеку од селото се наоѓа археолошко наоѓалиште „Хумска Чука“.
1 Поврзано
* Црвени Крст (Ниш)
* Нишавски Управен Округ
* Јужна Србија
Врвнојазична согласка

Врвнојазична согласка (апикална) е глас што се создава со попречување на минувањето на воздухот со врвот на јазикот. Противположна е на рамнојазичната согласка, што се создава со попречување на воздухот со рамниот дел на јазикот (веднаш зад врвот).
Оваа разлика во творбата не е баш често застапена во рамките на поединечните јазици, и обично важи само за струјните и слеаните гласови. Така, македонскиот има само рамнојазични парници на [t]/[d], а англиските наречја имаат или врвнојазични или рамнојазични (не обете). Меѓутоа, некои варијанти на арапскиот како хадрамскиот, го реализираат [t] како рамнојазично, но [d] како врвнојазично.
Српскохрватскиот и баскискиот ја имаат оваа разлика кај венечните струјни согласки. Мандаринскиот ја корист кај задновенечните струјни гласови (т.н. „венечно-предонепчената“ и „свиената“ низа). Канадскиот јазик лилует ја има како споредно својство (со споредна творба) кај противположноста на веларизираните и невеларизираните струјни согласки. Многу австралиски јазици прават разлика помеѓу врвнојазична и рамнојазична творба кај носните, избувните и, најчесто, страничните приближни согласки.
Во Меѓународната фонетска азбука (МФА), врвнојазичните гласови се означуваат со дијакритичкиот знак .
1 Поврзано
*Преднојазична согласка
*Рамнојазична согласка
*Подјазична согласка
*Место на творба
*Звучна врвнојазичновенечна струјна согласка
2 Наводи
*
Одовде до вечноста

„Одовде до вечноста“ (англиски: ''From here to eternity'') е американски филм (од жанрот драма) од 1953 година, во режија на Фред Зинеман, а заснован врз истоимениот роман на Џејмс Џонс. Главните улоги ги толкуваат: Берт Ланкастер, Монтгомери Клифт, Дебра Кер, Дона Рид, Френк Синатра и Ернест Боргнајн. Филмот ги прикажува неволјите на група војници на Хаваите, неколку месеци пред почетокот на нападот на Перл Харбор. „Одовде до вечноста“ освоил осум „Оскари“, од вкупно 13 номинации, меѓу кои и Оскар за најдобар филм, Оскар за најдобар режисер, Оскар за најдобра адаптација на сценарио, оскар за најдобар глумец во споредна улога (Френк Синатра) и оскар за најдобра глумица во споредна улога (Дона Рид).
1 Синопсис
Дејствието на филмот се одвива во 1941 година. Роберт Ли Пруит бара прекоманда и тој е испратен на Хаваи. Неговиот нов капетан, Дејна Холмс, разбрал дека Роберт добро боксува и го бара во екипата на воената единица. Меѓутоа, Роберт не сака повеќе да се занимава со бокс и поради тоа капетанот Холмс на сите начини се обидува да му го загорчи животот. Во меѓувреме, вондикот Ворден почнува да се гледа со сопругата на капетанот, која е позната по тоа што бара утеха надвор од нејзиниот проблематичен брак. На таквите сложени меѓучовечки односи големо влијание има јапонскиот напад на Перл Харбор.
Подјазична согласка

Подјазична согласка (субапикална) е согласка што се создава со допир на опачината (долниот дел) на врвот на јазикот. Позастапените подјазични творби се среќаваат единствено во подрачјето од задновенечниот до преднонепчениот дел, и се нарекуваат „свиени согласки“ („ретрофлексни“).
Меѓутоа, највеќето таканаречени свиени согласки се всушност врвнојазичнни (апикални). Вистински подјазични свиени согласки се среќаваат во дравидските јазици во јужна Индија.
1 Поврзано
* Врвнојазична согласка
* Рамнојазична согласка
* Преднојазична согласка
* Место на творба
2 Наводи
* Peter Ladefoged; Ian Maddieson. ''The Sounds of the World's Languages.'' Oxford: Blackwell 1996. ISBN 0-631-19814-8.
* Sanford B. Steever (ed.). ''The Dravidian Languages.'' Routledge. New edition 2006. ISBN 978-0-415-41267-4.
Муоншки јазик

Муоншкиот јазик (''Mường'') е матичен јазик на народот Муонзи во Виетнам. Припаѓа австроазиското семејство и е во блиско сродство со виетнамскиот. Како и неговиот сродник, муоншкиот е тонски јазик и има пет тонови.
Јазикот претежно се говори во планинските краишта на северот на земјата, и тоа во покраините Хоа Бин, Тан Хоа, Вин Фук, Јен Бај, Сон Ла и Нин Бин.
Уфрлена согласка

Уфрлени согласки (имплозиви) се избувни (и ретко слеани) согласки со мешан гласилен вдишен и белодробен издишен воздушен механизам. Ова значи дека воздушниот тек се контролира со повлекување на гласилката (глотис) надолу покрај истисокот на воздухот од белите дробови. Затоа, за разлика од чисто гласилните исфрлени согласки, уфрлените можат да се менуваат со фонација, и тоа речиси секогаш звучна. Различните уфрлени согласки се среќаваат во околу 13% од јазиците во светот.
Во Меѓународната фонетска азбука (МФА), уфрлените согласки се означуваат со придодавање на ченгелче на звучна избувна согласка: ⟨&thinsp;⟩.
1 Видови на избувни согласки
Познати се следниве звучни исфрлени избувни согласки:
*звучна двоуснена уфрлена согласка
*звучна забна уфрлена согласка
*звучна венечна уфрлена согласка
*звучна свиена уфрлена согласка (не фигурира во МФА)
*звучна преднонепчена уфрлена согласка
*звучна заднонепчена уфрлена согласка
*звучна ресична уфрлена согласка
Уфрлените слеани и струјни согласки се крајно необични и ретки, и немаат симболи во МФА. звучните струјни согласки теоретски можат да добијат ченгелчиња, но усненозабната тогаш ќе личи на усненозабната едноударна согласка .
1.1 Безвучни уфрлени согласки
Согласките што се нарекуваат „безвучни уфрлени согласки“, „уфрлени согласки со гласилно затворање“, или „обратни исфрлени согласки“ имаат само малку поинаков воздушен механизам, кој е чисто гласилен вдишен. Тука гласилката е затворена, па затоа белодробниот воздушен тех е сосем оневозможен. МФА ги означува со ⟨&thinsp;⟩ или напати со ⟨⟩.
Познати се следниве безвучни исфрлени избувни согласки:
*безвучна двоуснена уфрлена согласка
*безвучна венечна уфрлена согласка
*безвучна преднонепчена уфрлена согласка
*безвучна заднонепчена уфрлена согласка
*безвучна ресична уфрлена согласка
2 Библиографија
** Demolin, Didier; Ngonga-Ke-Mbembe, Hubert; & Soquet, Alain. (2002). Phonetic characteristics of an unexploded palatal implosive in Hendo. ''Journal of the International Phonetic Association'', ''32'', 1-15.
** Maddieson, Ian. (1984). ''Patterns of sounds''. Cambridge studies in speech science and communication. Cambridge: Cambridge University Press.
Амбасада на Македонија во Киев

Амбасада на Македонија во Киев — е дипломатско претставништво на Македонија која се наоѓа во главниот град на Украина, Киев. Адресата на амбасадата е Посольство Македонії, 03150, Київ, Івана Федорова, 12.
1 Историја амбасада
Односите меѓу Украина и Македонија е основана 23 јули 1993, признавањето на државна независност на Украина на Република Македонија.
Воспоставувањето на дипломатските односи 20 април 1995 на годината преку размена на ноти меѓу Министерство за надворешни работи на Украина и Министерството за надворешни работи на Македонија. Во декември 1997 во Киев го отвори Амбасадата на Република Македонија.
Во јуни 2000 беше отворена дипломатска мисија на Украина во Република Македонија.
Во ноември 2001 отворена Амбасада на Украина во Република Македонија.
2 Македонски амбасадор во Украина
# Владо Блажевски (1997 — 2003)
# Мартин Гулески (2003 — 2008)
# Илија Исајловски (2008 — 2009)
# Аце Спасеновски (2010 — 2014)
# Столе Змејкоски (2014 — )
3 Поврзано
* Амбасада на Украина во Скопје
Корско Море

Корско Море — море во Тихиот Океан помеѓу островот Вити Леву, Фиџи од западната страна и Островите Лау на источната страна, опкружени од островите од архипелагот Фиџи.
Името го добил по островот Коро.
1 Наводи
*''Kontynenty i państwa : Australazja, Antarktyka'', wyd. Fogra, Kraków, 2000, p. 239-240, ISBN 83-7227-737-0.
Вилијам Кемден

Вилијам Кемден (2 мај - 1551 - 9 ноември 1623) е англиски историчар и археолог. Ја напишал првата топологија на островот Велика Британија и детално го опишал периодот на владеењето на кралицата Елизабета I.
1 Живот
Во младоста стекнал добро образование и стапнал во државната служба што му овозможило да ги унапреди своите истражувачки способности. Еднов реме бил и прогесор и ректор на Вестминстерската школа, а потоа поминал на Колеџот Хеалда.
Многу малку се занимавал со хералдика и генеалогијоа отколку Џон Лиленд, но тоа место сепак го прави посебно делото на неговите историски списи. Занимавање со ситоријата била страста на Кемден уште од најраното детство и тој свесно за тоа стекнувал одредени знаења.
Освен латинскиот, Кемден го научил и англосаксонскиот и велшкиот јазик, како би можел да ги проучува имињата на местата. Многу патува и од дваесеттите години на совјот живот бил авторитет на европско ниво. Немал повеќе од триесет огидни кога го објавил неговоро дел Британија, прв општ водич за Британија.
2 Дела
Намерата на Кемден била на Британија да и обезбеди угледно место во европската култура пред сè нагласувајќи го значењето на римскиот престој на тие простори која Британија ја поврзувала со ренесанските центри на континентот. Книгата прати саксонски ис редњовековни периоди, истакнувајќи ја врската помеѓу таа римска провинција и новото историско минато.
Шарл Валентен Алкан

Шарл Валентен Алкан (|Charles-Valentin Alkan; - ) — француски композитор и еден од највиртуозните пијанисти на своето време. Неоговото еврејско потекло се гледа во неговите дела.
Се запишал на Парискиот конзерваториум кога имал само 6 години. Освоил многу награди и станал познат виртуоз и учител. Се дружел со големи музичари и сликари како што се Ежен Делакроа, Франц Лист и Фредерик Шопен. Во 1848 година се повлекол од сцената и живеел осамен живот во Париз сè до неговата смрт.
1 Музика
Исто како и Шопен, Алкан во главно компонирал за инструменти со дирки, вклучувајќи ги оргулите и педалиерот. Некои негови дела бараат голем виртуозиет, брзина и водење на контрапункциската линија. Неговата музика се смета за доста тешка за изведување. Напишал две збирки етида кои по тежината се еднакви како Листовите ''Трансцендетални етиди''. Многу негови идеи се невообичаени и доста иновативни. користел т.к. „прогресивен тоналитет“ кој подоцна го употребил и данскиот композитор Карл Нилсен. Пр. неговата соната „Четири времиња“ започнува во де-дур, а завршува во гис-дур.
2 Техника
Техниката на Алкан е доста карактеристична и може да се види во нековите композиции. Меѓутоа, оваа техника не одела на штета на музиката. Пример за тоа е неговото Ноктурно во бе-дур оп. 22. По неговото изведување на Бах на педалиера, д’Енди рекол:
„Слушав, заледен на местото, изразито, кристално чисто свирење.“
Аракс

Аракс е една од најголемите реки во регионот Закавкази во југозападна Азија.
Извира од подножјето на планината Бинѓол во близина на градот Ерзарум во Турција, а се влева во реката Куру во близина на градот Цабирабада во Азербејџан.
Вкупната должина на реката е 1 072 км, а површината на сливот е 102 000 км<sup>2</sup>.
Протекува низ 4 држави: Турција, Ерменија, Иран и Азербејџан. Реката до 1991 година ја претставувала јужната граница на Советскиот Сојуз со Турција и Иран.
Во своите дела Аракас ја споменуваат и античките патописци, како Херодот, Вергилиј и Страбон. СПоред некои таа одговара на реката Гихон која се споменува во Библијата.
Реката Аракс во почетокот на XIX век била одредена како граница помеѓу Русија и Персија.
1 Географија
Реката извира во источна Турција, во близина на градот Ерзурм, подножје на планината Бинѓол, во источниот дел на Ерменските висорамнини. Од изворо па сè до примање на првата притока Ахурјан, Аракс е типична планинска река со бројни брзаци и тече нис тесна клисура. По спојувањето со реката Ахурјан влегува во пространата акумулативна Арартска рамница настаната со таложење на речните наноси.
Низводно од Веди реката повторно навлегува во тесна клисура зад која се наоѓа Нахичванската Рамнина. Во тој дел претставува природна граница измеѓу Нихчиванската Република и Иран. По примањето на реката Нахичеванчај влегува повторно во Муганска и Миљуска степа во Азербејџан по што се влева во реката Куру кај градот Сабирбада, како десна притока.
Вака ограничено подрачје кое се одводнува на Аракс има површина од 102 000 км<sup>2</sup>. Вкупната должина на реката е 1 075 км, а пресечниот проток е 285m³/с.
Некои од поважните притоки на Аракс се Ахурјан, Севџур, Храздан, Арпа, Азат, Веди, Вортон, Вохчи.
Лилјана Николовска

Лилјана (Љиљана) Николовска (24 август 1964, Сплит, СР Хрватска) — југословенска и хрватска пејачка од македонско потекло. Нејзиниот татко како воено лице се преселил во Хрватска од реканското село Битуше. Најпозната е како пејачка на сплитската група Магазин. Со групата Магазин снимила 7 (седум) албуми и се појавувала на многу компилации од 1982 до средината на 1990 година.
Од 1995 година године Лилјана е во брак со музичарот Пит Мазик, со кој има син. Живее и работи во Сан Педро, Калифорнија, САД.
Албуми:
# Коколо (1983) - 170.000 примероци
# О, ла, ла (1984) - 12.000 примероци
# Пиши ми (1985) - 380.000 примероци
# Пут путујем (1986) - 570.000 примероци
# Магазин (1987) - 630.000 примероци
# Бесане ноќи (1988) - 460.000 примероци
# Добро јутро (1989) - 380.000 примероци
# Најбоље године (1991) - 430.000 примероци
# Најбоље године (1993) – непознат број на продадени примероци
# Сви највеќи хитови 1983 - 1990 – непознат број на продадени примероци
# Магазин-Сви највеќи хитови 1983 - 1990 (2003)
# Лет (1996) - непознат број на продадени примероци
Ступава

Ступава — град во Словачка, кој се наоѓа на рамките на Братиславскиот регион, каде припаѓа округот Малацки.
1 Природни услов
Ступава е сместена во западниот дел на државата. Главниот град на државата, Братислава, се наоѓа на 20км јужно.
Релјеф
Ступава се развила во областа Захорје, кое со Малите Карпати е одделено од останатиот дел на Словачка. Градот е во рамница, на приближно 180 метри надморска височина. Градот е сместен помеѓу рамичарскиот дел низ реката Морава западно и планината Мали Карпати на исток.
Клима
Климата во Ступава е умерено континентална.
Низ Ступава тече Ступавскиот поток.
2 Историја
Населбите на овој простор датираат уште од праисторијата. Населбата првпат со спомнува во 1269, како место во квирот на Краљевска Унгарија. Сè до 20 век, населбата било село без важен настан.
Кон крајот на 1918 Ступава станала дел од новооснованата Чехословачка.
За време на комунизмот градот нагло се индустријализирал, па затоа дошло до зголемување на населението. По осамостојувањето на Словачка, градот станал нејзино значајно средиште, но дошло до повремени тешкотии во времето на транзицијата.
3 Демографија
Според пописот во 2001 година, во градот живеат 8.063 жители. Од нив 96,7% се Словаци, 1% се Чеси и 0,5% се Унгарци.
4 Галерија